Gwithti Hendhyskonieth Gaza

Gwithti Hendhyskonieth Gaza (Arabek المتحف, Al Mat'haf, "An Gwithti") aswonys ewedh avel Chi Gwari ha Gonisogeth Al Math'af a ygoras dhe'n werin en kynnyav 2008 en Gaza. An Gwithti ew kresen geskussulyans gen bosti, ostel ha gwithti, oll pywvedhys en privedh. An gwithti a gomprehend kothenebow diskudhys e'n Skethen Gaza dhort divers osow. "Al-Mathaf a Proud Tribute to Gaza’s Past and Future," Sami Abdel-Shafi, August 2010, This Week in Palestine.

Gwithti
Ma an gwithti ow senji kuntel a 350 tra mar goth avel an Oos Brons (3500 K.O.K) pekar ha toulys, kolovednow, motifow, bathow, gweder ha priweyth dhort an osow Romanek ha Besontin, an Oos Islamek hag Oos Krowsgasow, bys dhe dermyn sesyans an Skethen Gaza gen Ejyp a worfednas en 1967. Pub diskwedhyans a gomprehend displegyansow en lies yeth, gwiw dhe'n werin hag arbenigoryon, mbs nag eus dedhyas vetholl dhe'n taklow. 

Herwydh kevarwodher an gwithti, Jawdat N. Khoudary, "An tybyans ew dhe dhiskwedhes agan gwreydhyow dhort lies gonisogeth en Gaza. … Posek ew tus dhe gonvedhes bos genen hwarheans da e'n termyn eus passyes. Ma dhe Ysrael laghuster dhort y istori. Ma dhe ni ewedh."Museum Offers Gray Gaza a View of Its Dazzling Past, Ethan Bronner, New York Times, July 25, 2008.

Nag eus lagha dhe Gaza hag a vydn ort dhreveloryon gul hendhyskonieth gweres pan veu diskudhys taklow hendhyskoniethel. Avel perghednik kowethas derevel, Khoudary a wovyn ort y arvethesigyon dhe weres pynag oll dra ew diskudhys may hallo kawas tresorys rag an gwithtiow. Ev a dal pyskajoryon neb a dhre taklow a vern hendhyskoniethel dhe ev. 

"Sowthanus" ew deskrivyans an New York Times a dherevyans an gwithti, gwres en radn a garrygi daskevys dhort treven koth, hen daklow for' kledhren ha kolovednow diskudhys gen pyskajoryon Gaza. 

Towlys o dhe'n gwithti kawas skoodhyans dhort UNESCO, hag arhans dhort kesva a fydhyadoryon palestinek. Emava ow kawas skoodhyans skiansek ha teknogel dhort gwithtiow cita Geneva. Gaza at the Crossroad of Civilizations. 

Censorys ew nebes diskwedhyansow an gwithti gen governans Gaza (ledys gen Hamas). Taklow thew difednys rag aga diskwedhes a gomprehend imachys a Aphrodite ha duwyow koth erel ha lugern gen skeusednow menorah. 

Klass:Gwithtiow
Klass:Ostelyow
Klass:Stat a Balestin